శ్రీనగర్: రాజ్యాంగం పట్ల నమ్మకం లేని వారికి జమ్మకశ్మీర్ శాశ్వత నివాసులకు ప్రత్యేక హక్కులు, హోదా కల్పించే ఆర్టికల్ 35 (ఏ)పై మాట్లాడే హక్కుఎంత మాత్రం లేదని నేషనల్ కాన్ఫరెన్స్ నేత, మాజీ ముఖ్యమంత్రి ఒమర్ అబ్దుల్లా అన్నారు. ఆల్ పార్టీ హురియత్ కాన్ఫరెన్స్ (ఏపీహెచ్సీ)పై తీవ్ర స్థాయిలో మండిపడ్డారు. 'ఆర్టికల్ 35 (ఏ)లో హురియత్ పాత్ర ఏమీ లేదు. వారు ముందు రాజ్యాంగాన్ని అంగీకరించమనండి. అలా కానప్పుడు వారికి దానిపై మాట్లాడే హక్కు ఎంతమాత్రం ఉండదు' అని ఒమర్ తేల్చిచెప్పారు. 'వస్తు సేవల పన్ను విషయంలోనూ హురియత్ ఇలాంటి బురదజల్లుడు వ్యవహారమే చేసింది. వారివల్లే వాణిజ్య వర్గాలు జమ్మూ ట్రేడర్స్, కశ్మీర్ ట్రేడర్స్గా విడిపోయారు' అని ఏపీహెచ్సీని ఒమర్ తప్పుపట్టారు. స్వాతంత్ర్య దినోత్సవం సందర్భంగా కశ్మీర్ వేర్పాటువాద నేత యాసిన్ మాలిక్ పాకిస్థాన్కు అభినందనలు తెలిపిన విషయంపై ప్రశ్నించినప్పుడు, పాకిస్థాన్ నుంచి మద్దతు కోసం చేసిన ప్రయత్నమే ఇదని ఒమర్ సమాధానమిచ్చారు. ఇలాంటి వ్యాఖ్యలు చేయడం ఆయనకు (యాసిన్ మాలిక్) కొత్తేమీ కాదని, ఇండియా నుంచి జమ్మూకశ్మీర్ను తీవ్రవాదంతోనో, మరో మార్గంతోనే విడగొట్టాలని పాకిస్థాన్ ఎప్పుడూ ప్రయత్నిస్తూనే ఉందని, యాసిన్ మాలిక్ సైతం పాక్ మద్దతు కోరుతున్నారని ఆక్షేపించారు. ఆర్టికల్ 370పై జోక్యం చేసుకునేది లేదని మోదీ ఇచ్చిన హామీని నిలబెట్టుకోవాలని ఒమర్ డిమాండ్ చేసారు. 'సుప్రీంలో పిటిషన్పై రాష్ట్ర ప్రభుత్వం కౌంటర్ అఫిడవిట్ దాఖలు చేసింది. మోదీ కనుక నిజంగానే హామీ ఇచ్చి ఉంటే ఆయన కూడా ఆ ఆర్టికల్ జోలికి వెళ్లి కూడదు. ఇదే విషయాన్ని కేంద్రం అఫిడవిట్ ద్వారా తెలియజేయాలి' అని ఆయన సూచించారు.
srinagar: raajyaangam patla nammakam laeni vaariki jammakasmir saashwata nivaasulaku pratyeka hakkulu, hoda kalpinche artical 35 (e)pai matlade hakkuenta maatram ledani neshanal conferens netha, maji mukhyamantri omar abdulla annaru. al party huriyat conferens (epihechsi)pai teevra sthaayilo mandipaddaaru. 'artical 35 (e)loo huriyat paatra emi ledu. vaaru mundu raajyaamgaanni angeekarinchamanandi. alaa kaanappudu vaariki daanipai matlade hakku entamaatram undadu' ani omar telchicheppaaru. 'vastu sevala pannu vishayamloonuu huriyat ilanti buradajalludu vyavahaarame chesindi. vaarivalle vaanijya vargaalu jammoo traders, kashmir tradersga vidipoyaaru' ani epihechseeni omar tappupattaaru. swaatantrya dinotsavam sandarbhamgaa kashmir verpaatuvaada netha yasin malic paakisthaanku abhinandanalu telipina vishayampai prasninchinappudu, pakisthan nunchi maddatu kosam chesina prayatname idani omar samaadhaanamichaaru. ilanti vyaakhyalu cheyadam aayanaku (yasin malic) kottemi kaadani, india nunchi jammookashmeernu teevravaadamtoono, maro maargamtone vidagottaalani pakisthan eppuduu prayatnistune undani, yasin malic saitam pak maddatu korutunnarani aakshepinchaaru. artical 370pai jokyam chesukunedi ledani modii ichina haameeni nilabettukovalani omar demand chesaru. 'supreemlo pititionpy rashtra prabhutvam counter affidavit daakhalu chesindi. modii kanuka nijamgaane haami ichi unte aayana kuudaa aa artical joliki velli koodadu. ide vishayaanni kendram affidavit dwara teliyajeyaali' ani aayana suuchimchaaru.